kardosdrur/scandi-wiki huggingface dataset:
Englands U/20-fodboldlandshold

Englands U/20-fodboldlandshold er Englands landshold for fodboldspillere, som er under 20 år og administreres af The Football Association] (FA).

U/20-fodboldlandshold
U/20-fodboldlandshold i Europa
Hollands U/19-fodboldlandshold

Hollands U/19-fodboldlandshold  består af hollandske fodboldspillere, som er under 19 år, og administreres af Koninklijke Nederlandse Voetbalbond (KNVB).

Eksterne henvisninger 
 UEFA U19

 
U/19-fodboldlandshold i Europa
Argentinas U/20-fodboldlandshold

Argentinas U/20-fodboldlandshold er Argentinas landshold for fodboldspillere, som er under 20 år og administreres af Asociación del Fútbol Argentino (AFA).

U/20-fodboldlandshold
U/20-fodboldlandshold
Belgiens U/21-fodboldlandshold

Belgiens U/21-fodboldlandshold er Belgiens landshold for fodboldspillere, som er under 21 år og administreres af KBVB/URBSFA.

U/21-fodboldlandshold
U/21-fodboldlandshold i Europa
Jamaicas fodboldlandshold

Jamaicas fodboldlandshold er et hold under Jamaica Football Federation (JFF), udvalgt blandt alle jamaicanske fodboldspillere til at repræsentere Jamaica i internationale fodboldturneringer arrangeret af FIFA og CONCACAF samt i venskabskampe mod andre nationale fodboldforbunds udvalgte hold.

Referencer 

 
Fodbold i Jamaica
Kroatiens U/21-fodboldlandshold

Kroatiens U/21-fodboldlandshold er Kroatiens landshold for fodboldspillere, som er under 21 år og administreres af Hrvatski nogometni savez (HNS).

U/21-fodboldlandshold
U/21-fodboldlandshold i Europa
Brasiliens U/23-fodboldlandshold

Brasiliens U/23-fodboldlandshold er Brasiliens landshold for fodboldspillere, som er under 23 år og administreres af Confederação Brasileira de Futebol (CFB). De vandt guld ved Sommer-OL 2016 i hjemlandets Rio de Janeiro.

Referencer 

U/23-fodboldlandshold
U/23-fodboldlandshold i Sydamerika
Madum Kirke

Madum Kirke ligger sydvest for Ulfborg i Madum Sogn, Holstebro Kommune (Viborg Stift).

Bygning og inventar 
Koret og skibet på Madum Kirke er opført i granitkvadre i romansk stil, mens tårnet og våbenhuset er bygget med munkesten. En stor del af kirken er hvidkalket, men de gamle kvadersten er synlige på koret og lidt af skibet.

Under prædikestolen et alter for kirkens skytshelgen, Skt. Laurentius. Blandt de nyere elementer i kirken er en mosaikrude og et krucifiks, begge dele skabt af Jais Nielsen.

Historie 
Madum Kirke stammer fra omkring år 1100, hvor skibet og koret blev opført. Våbenhuset og kirketårnet er blev sat på i det 16. århundrede.

Der blev holdt herredsting ved kirken i en periode fra 1638 til 1778, hvorpå tinget rykkede til Ringkøbing.

Kirken gennemgik en renovering i 1949-51.

Kirken i film 
Madum Kirke indgår i to danske film: Carl Th. Dreyer brugte den i sin filmatisering af Kaj Munks Ordet, mens Knud Leif Thomsen havde den med i sin filmatisering af Blichers "Hosekræmmeren".

Referencer

Eksterne henvisninger 
 Kirkens beskrivelse hos Runeberg: Trap 3-4, s. 585, Ulvborg Herred – Madum Sogn
 Madum Kirke hos KortTilKirken.dk

 

Kirker i Holstebro Kommune
Kirker i Viborg Stift
B (musik)

Tegnet ♭ (b) bruges i musikalsk notation. Tegnet bruges til at angive, at en tone er sænket et halvt trin.
Det er det modsatte af ♯ (kryds).

Typisk bruges b i stedet for ♭ i systemer, hvor det ikke er muligt at skrive ♭.

 Unicode: U+266D
 LaTeX:

Dobbelt b 
Tegnet 𝄫 (dobbelt b) bruges til at sænke en tone to trin.

 Unicode: U+1D12B

Se også 

 Node
 Fortegn (musik)

Musikteori
Typografi
Monfragüe Nationalpark

Monfragüe er et comarca (område uden administrativ rolle) i Extremadura, i det vestlige Spanien, hvor nationalparken Parque Nacional Monfragüe ligger.

Historie 
Fra 1979 var området beskyttet som naturpark, et lavere niveau af beskyttelse end nationalpark. I 1988 blev det erklæret som fuglebeskyttelsesområde, ind til nationalparkstatus blev tildelt i 2007. Området ligger i et 	1.161 km² 	(116.160 ha) stort Biosfærereservat med samme navn, som blev oprettet i 2003 af UNESCO.

Beliggenhed 
Parken ligger nord for Trujillo, og går fra øst mod vest langs dalen af floden Tagus (eller Tajo). Den omfatter en lang bjergryg, som gennemskæres af floden, som på vestsiden skaber en imponerende klippevæg, Peña Falcon (falkeklippen). På østsiden ligger ruinen af slottet Monfragüe. Floden Tietar løber ind i parken fra nord-øst og løber sammen med Tagus lige øst for Peña Falcon. Den lille landsby i parken Villareal de San Carlos er den eneste i området.

Natur 
Habitater i parken omfatter tætte krat, små egeskove, og mange klippepartier.
Der var store forandringer i årene mellem 1960-70 da der blev bygget dæmning over floden Tagus, hvilket ændrede dens løb gennem parken. Parken blev også ændret ved et projekt hvor man plantede eukalyptustræer, men denne ikke-hjemmehørende art bliver udryddet, da kommerciel skovdrift er forbudt i Spanske nationalparker.

Fugle 
Fuglebeskyttelsesområdet strækker sig uden for parken, hvor yngleområder er koncentreret, til de omgivende græsningsområder, hvor de søger føde.

Monfragüe er et fremragende sted for rovfugle, med mere end 15 regelmæssigt ynglende arter, herunder verdens største ynglekoncentration af munkegrib, en stor bestand af gåsegrib, og flere par spansk kejserørn, kongeørn og høgeørn. Klipperne på nordsiden af floden gennem parken, tiltrækker fotografer fra hele verden, og regeringen har bygget observationsposter langs flodens løb.
Andre vigtige ynglefugle i parken er sort stork og stor hornugle, og der er en høj tæthed af blåskader. Det er også et af de få steder i Europa hvor der yngler kaffersejler.

Eksterne kilder og henvisninger 

 Om nationalparken på parquedemonfrague.com (spansk)
 <small>Oprettet hovedsageligt efter ver 750374827 på engelsk wikipedia

Nationalparker i Spanien
Biosfærereservater under UNESCO
Povlsker

Povlsker er en landsby i den danske region Hovedstaden i Bornholms Regionskommune. Det er en del af Povlsker sogn.

Vigtigste kendetegn er dens kirke, hvor landsbyen fik sit navn fra: Sankt Pouls Kirke. Det er en kirke uden tårn i romansk stil, og blev færdigbygget i 1248.

På kirkegården blev to Britiske "Royal Air Force"-piloter og en Amerikansk kollega, begravet der døde i Anden Verdenskrig.

Lokaliteter på Bornholm
Byer i Region Hovedstaden
Rutsker Plantage

Rutsker Plantage er en skov tæt på Rutsker på øen Bornholm.

Eksterne henvisninger 
 Rutsker Plantage på geonames.org

Kilder 

 

Skove i Bornholms Regionskommune
Familier med kræftramte børn

Familier med kræftramte børn (FMKB) er en privat, dansk forening, der i følge sit formål "formidler personlig kontakt og støtte til familier med kræftramte børn og udbreder kendskabet til de vilkår, som børn og unge med kræft og deres familier lever under."

Foreningen blev dannet i 1983 og har iflg. egne oplysninger 2000 medlemmer.

Økonomi 
Af FMKBs godkendte, reviderede regnskab for 2015 fremgår, at året gav et driftsoverskud på 4,6 mio. kr. ud af indtægter på 51,9 mio kr.
Foreningens lønudgifter fremgår ikke umiddelbart af regnskabet, hvilket iflg. artikler i JyllandsPosten 20. november 2016 rejser kritik blandt medlemmer og regnskabskyndige, ligesom Kræftens Bekæmpelse overfor JyllandsPosten afslører, at de netop på grund af FMKBs uigennemsigtige økonomi afbrød samarbejdet med dem helt tilbage i 2007. FMBK afviser kritikken og begrunder lukketheden med henvisning til konkurrencen på markedet for fundraising.

Ejendomme 
Gennem gaver og indkøb besidder FMBK flere ejendomme, som er beregnet til afholdelse af kurser hhv. familiestøtte. Iflg. JyllandsPosten ejer foreningen bl.a. en villa vurderet til 14,5 mio. kr., som udover en bolig på 240 m2 rummer kontorer til et sekretariatets tre ansatte.

Eksterne henvisninger 

Foreningens hjemmeside 

Patientforeninger
Foreninger fra Danmark
Etableret i 1983
Rønne Plantage

Rønne Plantage er en skov i Danmark. Den ligger i Region Hovedstaden, på øen Bornholm.

Kilder 

Skove i Bornholms Regionskommune
Rønne Fyr

Rønne fyr (også kaldet: Rønne Bagfyr og Svenskefyret). Fyret ligger på Lygtestræde, tæt på havnen i Rønne på Bornholm.

Historie og beskrivelse 
Fyret blev bygget af det bornholmske firma H. Wichmann & Co. i 1880 for en sum af 9900 kr (foruden en lynafleder og en doseringsmur for yderligere 597 kr). Fyret erstattede det simple fyr, som tidligere stod på stedet. Det blev taget i brug den 27. september 1880, i første omgang med grønt lys, som snart blev ændret til rødt, en anden kilde nævner i stedet en fyrkarakteren L.Fl.W

Rent fysisk består fyret af et tilspidset, hvidmalet ottekantet tårn i støbejern på i alt 12 meter, og konstruktionen på toppen består af en signallanterne og galleri som giver tårnet sin fulde højde på 18 meter og en flammehøjde på 24 moh. Kuplen på tårnet er af kobber.

Fyret blev restaureret og malet i 2000. Det står mellem husene lidt tilbage fra havnen og havnefronten. Fyret blev taget ud af brug i 1987.

Se også 
 Liste over fyrtårne i Danmark

Henvisninger 

Fyr
Fyrtårne i Danmark
Sekundærrute 255

Sekundærrute 255 er en rutenummereret landevej på Sjælland.

Ruten strækker sig fra Osted til Gørlev.

Rute 255 har en længde på ca. 53 km.

Kilder 

255
Thierry Robin

Thierry Robin (født 1958 i Damery, Marne) er en fransk manuskriptforfatter, tegner og farvelægger af tegneserier.

Som 16-årig startede han på Kunstskolen i Reims, hvor han specialiserede sig i tegnefilm. 

Han startede med at tegne til forskellige blade som Triolo og Mikado, og forskellige reklametegninger. Han udførte et stort arbejde med 
reklametegning for det franske postvæsen i samarbejde med Lewis Trondheim, som han delte atelier med. I 1995 grundlagde han atelieret Entropie sammen med Stéphane Servain, Pierre-Yves Gabrion og Bertrand Antigny.

Hans inspiration får han blandt andet fra sine mange rejser til Kina, Japan og Indien, men også fra tyske stumfilm (specielt Fritz Lang, som han hylder i fjerde del af Koblenz), og belgisk art nouveau.

Hans arbejder dykker ofte ned i menneskesjælen og arbejder konstant med konfrontationen mellem fantasi og virkelighed.

Bibliografi

Tegneserietegnere fra Frankrig
Lad de døde hvile

Lad de døde hvile er en dansk ungdomsgyserkomedie instrueret af Sohail A. Hassan

Medvirkende
Baard Owe som Bartholinus
Danny Thykær som Anton
Klaus Messerschmidt Hjuler  som	Pedel Jens
Sidse Kinnerup som Louise
Razi Irawani  som Amir
Sasja Gabriella Kobberø som Pige
Jannick Raunow som Præst
Gustav Søgaard Jakobsen som Mads
Claus Raasted som Soldaterkaptajn
Stine Ruge som Signe
Sarah Maria Fritsche som Anna
Jakob Hasselstrøm som Jimmy
Sigurd Barrett som Gymnasielærer
Annasofie Yde Poulsen som Pige
Leonora Alkærsig Nielsen  som Sille
Liza Westh-Larsen som Pige
Téo Lepetit som Sebastian

Eksterne henvisninger 

Danske film fra 2017
Gyserfilm fra Danmark
Panorama (København)

Panoroma var en udstillingsbygning i Jernbanegade i København. Bygningen var med sin cirkulære grundplan beregnet til udstilling af panoramamalerier, hvor beskueren bevægede sig i midten af bygningen og oplevede fremmede udsigter og fjerne verdener omkring sig. Malerierne var opspændt på ydervæggen og var 115 meter lange og 16 meter høje.

Bygningen blev opført i 1881-82 af et nederlandsk firma, der stod bag lignende bygninger i flere andre europæiske storbyer. Bygningerne var opført med ens dimensioner, så de udstillede malerier kunne cirkulere mellem byerne.

Blandt de udstillede malerier var Konstantinopel med udsigt over Det gyldne Horn, Pariserkommunens sidste dag 27. maj 1871, Slaget ved Sanct Privat og Pompejis ødelæggelse under Vesuvs udbrud år 79.

Bygningen blev kort efter opførelsen flankeret af Dagmarteatret (opført 1881-83) og Cirkusbygningen (opført 1885-86).

Publikum mistede dog hurtigt interessen, og allerede i 1887 måtte udstillingen lukke ned, og bygningen blev solgt og nedrevet.

Eksterne henvisninger 
 Københavns Bymuseum. Panoramabygningen i Jernbanegade 

Etableret i 1882
Ophørt i 1887
Forsvundne bygninger, konstruktioner og anlæg i København
Indre By (København)
Museer i København
Ordesa y Monte Perdido Nationalpark

Ordesa y Monte Perdido National Park er en IUCN kategori II nationalpark beliggende i provinsen Huesca i Pyrenæerne i Spanien. Der har været nationalpark i Ordesadalen siden 1918. Det beskyttede område blev udvidet i 1982 til at omfatte 156,08 km².

Området har siden 1997 været udpeget til biosfærereservat af UNESCO med navnet Biosphere Reserve of Ordesa-Viñamala.
Samme år blev det indlemmet i det grænseoverskridende verdensnaturarvsområde Pyrénées - Mont Perdu World Heritage Site.
Parkens områder ligger i kommunerne Torla, Broto, Fanlo, Tella-Sin, Puértolas og Bielsa.

Flora 
I højderne mellem 1.500-1.700 meter er der omfattende skove med bøg (Fagus sylvatica), almindelig ædelgran (Abies alba), skovfyr (Pinus sylvestris), ege (Quercus subpyrenaica), og mindre bestande af vortebirk (Betula pendula), ask (Fraxinus excelsior), pil (Salix angustifolia). I højder op til 2.000 m, dominerer bjergfyr (Pinus uncinata). Op til 1.800 m, findes buskaser af Almindelig buksbom (Buxus sempervirens). I højderne fra 1.700 til 3.000 meter, er der mange endemiske arter som Borderea pyrenaica, Campanula cochleariifolia, Ramonda myconi, Silene borderei, Androsace cylindrica, Pinguicula longifolia, Petrocoptis crassifolia etc. Edelweiss (Leontopodium alpinum) er et af nationalparkens symboler.

Fauna 
De vigtigste arter i nationalparken er bucardo eller Iberisk stenbuk som blev erklæret uddød i 2000, trods en kraftig bevaringsindsats. Pyrenæisk gemse er en gedeantilope. Der er også arter som alpemurmeldyr, vildsvin og pyrenæisk desman (Galemys pyrenaicus), og store fugle som kongeørn, lammegrib, gåsegrib, høge og ugler.

Historie 
Et areal på 21 km² i Ordesa Valley blev ved kongeligt dekret erklæret som Nationalpark 16. august 1918. 13. juli 1982, blev den udvidet til det nuværende 156.08 km² og det officielle navn blev ændret til Parque nacional de Ordesa y Monte Perdido.

Billeder

Eksterne kilder og henvisninger 

 Official website, from the Spanish Ministry of Environment
 Birding itinerary and sounds of Ordesa National Park

 <small>Oprettet hovedsageligt efter ver 750378399 på engelsk wikipedia

Nationalparker i Spanien
Troldeskoven

Troldeskoven eller Troldeskov er navnet på flere lokaliteter i Danmark. Navnene kommer i de fleste tilfælde af troldeskov (eller troldskov) i den særlige betydning 'skov med gamle forvredne og knudrede træer'. Udviklingen af troldeskov skyldes stærkt forblæste, næringsfattige lokaliteter, tilbagevendende insektangreb og menneskets hårdhændede behandling som stævningsdrift, kan spille en rolle.

Troldeskove i Danmark 
Troldeskove findes mange steder i Danmark.

På Bornholm ligger en Troldeskov sydøst for Stammershalle Badehotel (Stammershalle) på kystvejen Søndre Strandvej mellem Tejn og Gudhjem. Det har været et beskyttet område siden 1918. Den ligger dels på klippebund, dels på frugtbar jord mellem klipper og kampesten. Før 1900-tallet var Troldeskoven kendt som Kjølleregårdsskoven. Skoven tilhørte Viggo Valdemar Riis af Kjøllergaard, en bondegård af samme navn. Også de tilstødende græsarealer og det lukkede kystnære område på den anden side af Søndre Strandvej hører til Troldeskoven. Det samlede areal dækker cirka 10 hektar.

I Rold Skov i Himmerland findes en berømt Troldeskov. Skoven er blandt andet kendt for sit øjetræ, der siden  Margrethe, Benedikte og Anne Marie som prinsesser i 1952 krøb gennem øjet, kaldtes for Prinsessetræet. Træet væltede under en storm i 1994.

På Sjælland er særligt Troldeskoven i Tisvilde Hegn berømmet.
Trylleskoven ved Karlstrup Strand hører også til Troldeskovene.
I øvrigt findes der troldeskove i "Stursbøl Plantage, to skove nær Silkeborg, nord for Ebeltoft, ved Tvorup Klitplantage i Thy, ved Sunds nord for Herning, ved Fussing Vandmølle vest for Randers, ved Sonnerup Skov i Odsherred, i Hestehave Skov ved Kalø, ved Ølgryde Plantage syd for Holstebro, ved Svendborg, ved Ensted syd for Aabenraa, ved Lyngså Skov syd for Sæby, ved Ugilt ved Børglumkloster, ved Lindeballe Skov nær Billund og ved Østerklit i Tversted Klitplantage".

Referencer

Litteratur
 Martin Sejer Danielsen: "Troldeskoven – et forfærdeligt knudret navn." Månedens navn på https://navn.ku.dk/ den 1. november 2018. Direkte link: https://navn.ku.dk/maanedens_navn/troldeskoven/.
Jens Emborg: troldeskov i Den Store Danske, Gyldendal. Hentet 5. december 2018 fra http://denstoredanske.dk/index.php?sideId=174502.
Finn Ole Nielsen og Gerda Kofod: Fortidsminder på Bornholm (Bornholms Regionskommune, 2006), p. 49-51: Stammershalle/Troldeskoven.
C.V. Prytz: "Troldeskov" i Salmonsens Konversationsleksikon. 2. udgave. Bd. 23. Købehavn 1927, s. 783. Online udgave: http://runeberg.org/salmonsen/2/23/0791.html.

Eksterne henvisninger 

 Stammershalle og Troldeskoven på fredninger.dk
 Troldeskoven på Klatring.dk
 Foto af skibssætning 

Skovbrug
Skov
Stednavne
Hjernehinde

Hjernehinden er de membraner der omslutter hjernen og rygmarven. Centralnervesystemet er omgivet af fire bindevævshinder (gr. meninx, meninges), der superficielt til profundt er navngivet: Dura mater, Arachnoidea mater (ofte blot arachnoidea), Pia mater og Subarachnoid lymphatic-like membrane (SLYM).

Struktur

Kranielt

Dura mater 
Dura mater er en kraftig membran af kollagent bindevæv, der beklæder kranieknoglerne som den intrakranielle periost, beskytter hjernen mod mekanisk manipulation, og opdeler kraniekassen i segmenter. Falx cerebri adskiller hjernehemisfærerne i midtsaggitalplanet, falx cerebelli og tentorium cerebelli danner skillevæg hhv. internt i cerebellum, og mellem cerebellum og telencehphalon.

Arachnoidea mater 
Arachnoidea (da. spindelhinden) mater encephali følger kraniekassens inderside og dura maters skillesegmenter.

Cerebrospinalvæske findes i subarachnoidalrummet mellem arachnoidea og pia mater.

Pia mater 
Følger hjernens hvælvninger og er fæstnet tæt til hjernen.

Subarachnoid lymphatic-like membrane 
SLYM er immunfænotypisk adskilt fra de andre meningeale lag i menneske- og musehjernen og repræsenterer en tæt barriere for opløste stoffer på mere end 3 kilodalton, der effektivt underinddeler subarachnoidrummet i to forskellige rum. SLYM er vært for en stor population af myeloide celler, hvis antal stiger som reaktion på inflammation og aldring, så dette lag repræsenterer en medfødt immunniche, der er ideelt placeret til at overvåge cerebrospinalvæsken.

Spinalt 
Hjernehinderne beklæder rygmarven igennem canalis vertebralis, og ender som filum terminale, der er en  forlængelse der løber gennem canalis sacralis og hæfter kaudalt på os coccygis.

Klinisk relevans 

 Meningitis
 Epiduralt hæmatom, blødning mellem kraniet og dura mater.
 Subduralt hæmatom, blødning mellem dura mater og arachnoidea (spatium subdurale).
 Subarachnoidalt hæmatom, blødning mellem arachnoidea mater og pia mater.
 Hydrocephalus
 Epiduralblokade
 Meningealt karcinom
 Se også
 intracerebralt hæmatom, blødninger profund for meninges (i selve hjernen).
 Lumbalpunktur
 Ventrikelsystem

Referencer 

Anatomi
Medicin
Nervesystemet
Nervesystemets anatomi
Rhombencephalon

Rhombencephalon eller baghjernen er en udviklingsmæssig kategorising af dele af centralnervesystemet hos hvirveldyr. Det inkluderer medulla, pons og lillehjerne. Sammen står de for vitale kropsmæssige processser.

Baghjernen kan opdeles i mange forskellige antal tværgående hævelser kaldet rhombomere. I det menneskelige foster kan man skelne otte forskellige rhomberere.

Referencer 

Hjernen
Valio

Valio Oy er en finsk mejerikoncern. Det er blandt de største mejerier i Norden og det største mejeri i Finland med en andel på 85 % landets indvejede mælkeproduktion.
Valio's mejeriprodukter inkluderer ost, pulver-ingredienser, smør, yoghurt og mælk.

Valio's omsætning var i 2012 på 2 mia. Euro og der var ca. 4.600 ansatte. Valio ejes af 18 mejeri-kooperativer, som samlet har omkring 7.900 mælkeproducenter som medlemmer. Der er omkring 1.000 produkter fra Valio på markedet.

Mejerikoncernen har 15 produktionsfaciliteter i Finland, to i Estland og et ostemejeri og et logistikcenter i Moskva i Rusland. Valio har datterselskaber i Rusland, Sverige, de baltiske lande, USA og Kina. De Internationale operationer udgør omkring en tredjedel af virksomhedens omsætning.

Historie 
Valio blev etableret i 1905 af 17 samarbejdende mejerier. Det oprindelige virksomhedsnavn var Voivienti-osuusliike Valio r.l eller "Butter Export Cooperative Valio". Virksomheden var oprindeligt baseret i Hanko og de vigtigste markeder var England.

Valio's aktiviteter blev i 1909 udvidet fra smør til andre mejeriprodukter i 1909 og i 1920'erne var Valio's marked større i Finland ind i udlandet.

Artturi Ilmari Virtanen, som modtog en Nobelpris i kemi, var ansat i Valio. Prisen blev givet for de fordele som Virtanen's team frembragte til AIV-foder.

I 2001 lancerede Valio en laktosefri-mælk, som har en frisk almindelig mælkesmag. Valio patenterede den kromatografiske separationsmetode til at fjerne laktose. Valio markedsfører og sælger disse produkter i lande som Finland, Sverige, Estland, Danmark og USA, hvor der ifølge virksomheden benyttes ultrafiltrering.
I Belgien var produkterne tilstede under Valio-mærket indtil 2013, men navnet blev ændret efter at Valio frasolgte deres belgiske datterselskab i 2012. I Belgien kaldes produkterne nu for Dilea  og de fremstilles fortsat ved brug af Valio's processer.

Valio solgte sine ismejeri-aktiviteter til Nestlé i 2004. Nestlé fik også rettigheder til at bruge mærket "Valiojäätelö" i 10 år indtil 2014.

I 2005 åbnede Valion Jäätelöbaari (Valio Ice Cream Bar), designet af Paola Suhonen i Kamppi Center i Helsinki.

I 2007 investerede Valio omkring 60 mio. Euro i en fabrik til pakning af ost og smør til det russiske marked og som et nyt logistikcenter. Produkterne importeres primært fra Finland.

Referencer

Ekstern henvisning 
 Official site

Fødevarevirksomheder fra Finland
Mejerier
Kooperative virksomheder
Virksomheder i Helsinki
Salene Bugt

Salene Bugt er en bugt på Bornholm i Danmark. 

Bugten begynder lidt øst for Helligdomsklipperne og slutter ved Gudhjem. Bobbeåen munder ud i Salene Bugt.

Kilder 

Bornholms kyst
Østersøen
Bugter i Danmark
Haseldorf

Haseldorf er en by og en kommune i det nordlige Tyskland, beliggende i Amt Haseldorf under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Haseldorf ligger omkring 12 km sydvest for Elmshorn og 10 km vest for Pinneberg ved floden Elben og ligger i marsken (Haseldorfer Marsch).

Haseldorf grænser til kommunerne Hetlingen, Haselau, Heist og Moorrege.

Historie 

De hjemmehørende handelsskibes antal og læstedrægtighed i Haseldorf fremgår af nedenstående tabel:

Noter

Eksterne henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Salthammer Odde

Salthammer Odde er en halvø på Bornholm. 

Salthammer odde ligger 3,9 km syd for Nexø og er en stenodde af Balka Kvartsit der fortsætter som rev langt ud i havet.

Eksterne henvisninger

Kilder 

Bornholm
Halvøer i Danmark
Hetlingen

Hetlingen er en by og en kommune i det nordlige Tyskland, beliggende i Amt Haseldorf under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 

Hetlingen ligger omkring 7 km nordvest for Wedel direkte diget til Elben i Haseldorfer Marsch. Mod øst går Bundesstraße B 431 fra Wedel over Uetersen mod Elmshorn.

Til Hetlingen hører Hetlinger Schanze, Giesensand, Idenburg og Julssand, samt Hetlinger Moor, der er en del af Holmer Sandberge.

Fra Hetlingen krydser højspændingsledningerne Elbekreuzung 1 og Elbekreuzung 2 over Elben. De 227 meter høje højspændingsmaster ved Elbekreuzung 2 er de højeste i Europa. Hetlingen er også hjemsted for det største rensningsanlæg i Slesvig-Holsten, der behandler spildevand for et stort område med 450.000 indbyggere.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg